He Rauemi Aromatawai ā-Roto – KUA MŌNEHU

Paerewa Paetae Ngā Mahi a te Rēhia 91693: Te whakaoti mahi toi e whakatakoto ana i tētahi māramatanga i roto i ngā mahi a te rēhia

Te Kaupapa Ako: Ngā Mahi a te Rēhia 1.4A v1

Te Ingoa o te Rauemi: Te Konohete o te Kura

Whiwhinga: 6

Tohutohu mā te Ākonga

**Te Horopaki**

Ka tū koe ki te konohete o te kura ki te whakaatu i tētahi raupapa kanikani nāu anō i tito.

Ka mahi takirōpū ki te whakarite i tētahi raupapa kanikani e hāngai ana ki tētahi take nui e tāmi iho nei i ngā taiohi o ēnei rā. Mā koutou ko tō rōpū, ko tō kaiako anō hoki tētahi take e kōwhiri hei kaupapa mō tā koutou raupapa kanikani.

Ka aromatawaingia tōu mārama me tāu āhei ki te tito raupapa mō te take i kōwhiri ai koutou e honohono haere i tōu tinana, reo, mokowā, tāima me ngā huānga ngoi kia whaitake ai te raupapa.

**Hei Mahi**

Matapakihia hei rōpū ētahi take e tāmi iho nei i te hunga taiohi i ēnei rā. Kōwhiria tētahi take e tino kitea ana ki tōu ake rohe/takiwā rānei. Āta whakaarohia te tino pūtakenga mai o taua take, ko wai mā ngā tāngata e kaha pāngia nei e taua take, ā, ki ō koutou ake whakaaro, ka pēhea anō te take nei e whakatikaina? Tuhia ō koutou whakaaro/kōrero katoa ki ō koutou ake hautaka.

Whakaritea tētahi raupapa kanikani kia toru ōna wāhanga. Ka noho ēnei wāhanga hei whakataki, hei whakawhānui, hei whakakapi mō tā koutou raupapa. Tōna tikanga, ka whakaritea kia hāngai tēnei wāhanga ki tēnā wāhanga, kia mārama ai te whakatakotoranga o ō koutou whakaaro.

Mahia tā koutou raupapa kanikani ki te konohete o te kura.

**Taunakitanga: Ngā Mahi a te Rēhia 91693 Te Konohete o te Kura**

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| *Te tito raupapa e whakamāoritia ai tētahi kaupapa e tāmi iho nei i te hunga taiohi.* Ka whakamahi i ngā momo pūkenga, ngā huānga me ngā tukanga toi ki te tito raupapa.  | *He kaiaka te tito raupapa e whakamāoritia ai tētahi kaupapa e tāmi iho nei i te hunga taiohi.* Ka whakawhānui i te āhua o ngā momo pūkenga, ngā huānga me ngā tukanga toi.Kei te raupapa te māramatanga o tētahi tirohanga ki te ao. | *He kairangi te tito raupapa e whakamāoritia ai tētahi kaupapa e tāmi iho nei i te hunga taiohi.* Ka whai māramatanga ki te raupapa ka whakaaturia.Ka puta ngā taha rerehua kia rere pai ai ngā mahi toi.Ka tau te whakamāori i ngā momo pūkenga, ngā huānga me ngā tukanga toi kia hāngai ki ngā horopaki huhua noa.  |